Анры Конан Бед’е

Эме Анры Конан Бед’е (; 5 мая 1934 — 1 жніўня 2023) — другі прэзідэнт Кот-д’Івуара з 7 снежня 1993 па 24 снежня 1999 года.

 Біяграфія 
Вышэйшую адукацыю атрымаў у Францыі.

Стаў першым паслом Кот-д’Івуара ў ЗША і ​​Канадзе. З 1966 па 1977 год займаў пасаду міністра эканомікі і фінансаў. У 1974—1976 гадах з’яўляўся першым старшынёй Сумеснага камітэта па развіцці МВФ і Сусветнага банка. З 1978 па 1980 быў спецыяльным саветнікам Міжнароднай фінансавай карпарацыі Сусветнага банка. Потым абраны ў Нацыянальны сход Кот-д’Івуара. У 1980, 1985 і 1990 годзе абіраўся старшынёй Нацыянальнага сходу.

Як дзеючы старшыня ніжняй палаты парламента стаў афіцыйным кіраўніком дзяржавы пасля смерці Фелікса Уфуэ-Буаньі, першага івурскага прэзідэнта, спадчыннікам якога лічыўся задоўга да таго. У 1995 годзе перамог на прэзідэнцкіх выбарах з вынікам у 96,44 % галасоў (практычна ўсе астатнія кандыдаты байкатавалі выбары). На пасадзе прэзідэнта заахвочваў нацыянальную стабільнасць, але ў той жа час адказны за палітычныя рэпрэсіі і разгул карупцыі. 24 снежня 1999 года быў скінуты ў выніку ваеннага перавароту, арганізаванага Раберам Геі. Збег на французскую ваенную базу, а 26 снежня на верталёце пакінуў краіну і разам з членамі сям’і адправіўся ў Тога.

На прэзідэнцкіх выбарах 2010 года заняў трэцяе месца з вынікам каля 25 % галасоў, хоць першапачаткова ён лідзіраваў з вынікам каля 42 %. Пазней падтрымаў лідара апазіцыі Аласана Уатара, які ў 1990-х гадах быў яго палітычным канкурэнтам.

У чэрвені 2020 года абвясціў, што будзе балатавацца на кастрычніцкіх прэзідэнцкіх выбарах ад імя Дэмакратычнай партыі. Заняў трэцяе месца, набраўшы 1,68 % галасоўIndependent Electoral Commission.

Памёр 1 жніўня 2023 года ў прыватнай бальніцы ў Абіджане на 89-м годзе жыцця.

 Заўвагі 

Катэгорыя:Прэзідэнты Кот-д’Івуара
Катэгорыя:Кавалеры ордэна Добрай Надзеі спецыяльнага класа
Катэгорыя:Вікіпедыя:Асобы, якія памерлі менш за год таму